Diari Oficial de la Generalitat Valenciana


Sumari del DOGV 1346, del 13-07-1990 (1990/818197)

ORDRE de 21 de juny de 1990, de la Conselleria d'Administració Pública, per la qual es despleguen determinats aspectes del Decret 77/1990, de 14 de maig, del Consell de la Generalitat Valenciana, pel qual es regula el procediment per a l'adopció, modificació o rehabilitació d'escuts i banderes municipals i d'altres entitats locals.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/06/21/(1)/dof/vci/html**

### Dades del document

Número de DOGV
:   1346

Data del DOGV
:   13-07-1990

Secció del DOGV
:   DISPOSICIONS GENERALS

Número del document
:   1990/818197


Data del document
:   21-06-1990

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

Ordre de 21 de juny de 1990, de la Conselleria d'Administració Pública, per la qual es despleguen determinats aspectes del Decret 77/1990, de 14 de maig, del Consell de la Generalitat Valenciana, pel qual es regula el procediment per a l'adopció, modificació o rehabilitació d'escuts i banderes municipals i d'altres entitats locals.  
El Decret 77/1990, del Consell de la Generalitat Valenciana, de 14 de maig, pel qual es regula el procediment per a l'adopció, modificació o rehabilitació d'escuts i banderes municipals i d'altres entitats locals, faculta el Conseller d'Administració Pública perquè dicte totes aquelles disposicions que calguen per desplegar-lo.  
La necessitat de concretar aspectes d'aquest decret, referits fonamentalment al nomenament, permanència i renovació dels membres del Consell Tècnic, òrgan consultiu en heràldica i vexil·lologia, i sobre el procediment per a la seua constitució, aconsella de promulgar l?ordre que segueix per tal que complemente el que disposa el decret esmentat.  
Per tot això, i en virtut de les atribucions atorgades per l'article 7 del Reglament Orgànic i Funciona i de la Conselleria d'Administració Pública,  
ORDENE:  
Article primer  
Els membres del Consell Tècnic, òrgan consultiu de la Generalitat Valenciana en matèria d'heràldica i vexil·lologia, seran nomenats per un període de quatre anys, coincident amb cada legislatura autonòmica. Podran ser novament designats fins un màxim, de dos legislatures consecutives.  
Article segon  
La condició de membre del Consell Tècnic es perdrà per qualsevol, dels motius següents:  
1. Per defunció.  
2. Per renúncia.  
3. Per acabament del període per al qual s'obtingué el nomenament.  
4. Per incapacitat declarada per mitjà de resolució judicial ferma.  
5. Per haver estat-condemnat, mitjançant sentència ferma, a pena d'inhabilitació absoluta o inhabilitació especial per ocupar càrrecs públics, dret de sufragi actiu i passiu, professió o ofici.  
6. Per cessament en el càrrec en virtut del qual hom fou nomenat.  
Si es produïa una vacant entre els membres del Consell Tècnic per qualsevol dels motius enumerats, en el termini de 3 mesos es cobriria la vacant, d'acord amb el que preveu l'article 2.2 del Decret 77/1990, de 14 de maig, del Consell de la Generalitat Valenciana.  
Article tercer  
A l'efecte d'assegurar la continuïtat en les actuacions del Consell Tècnic, aquells membres el termini de nomenament dels quals hagués acabat continuaran desplegant les seues funcions fins la presa de possessió dels nous membres.  
Article quart  
En el termini d'un mes des de la publicació d'aquesta ordre, els òrgans competents hauran de designar els membres del Consell Tècnic, trametent les designacions al Conseller d'Administració Pública perquè siguen publicades.  
Posteriorment, el president del Consell Tècnic convocarà els seus membres, per mitjà del secretari, per a la sessió constitutiva, i n'establirà l'ordre del dia.  
DISPOSICIO TRANSITORIA  
Els membres del Consell Tècnic designats d'acord amb el que preveu l'article quart d'aquesta ordre tindran aquesta condició fins l'acabament de la legislatura actual, sense perjudici de la possibilitat de nou nomenament, prevista en l'article primer.  
València, 21 de juny de 1990.  
El Conseller d'Administració Pública,   
EMERIT BONO I MARTINEZ


Còpia Permalink ELI